
ΔΕΛΤΙΟ  ΤΥΠΟΥ
Αθήνα, 14.11.2014

[bookmark: _GoBack]Στην Κορινθία μετά από πρόσκληση του Χρίστου Δήμα ο Υπουργός Δημόσιας Τάξης και Προστασίας του Πολίτη 
Μετά από πρόσκληση του Βουλευτή Κορινθίας Χρίστου Δήμα, ο Υπουργός Δημόσιας Τάξης και Προστασίας του Πολίτη κ. Βασίλης Κικίλιας επισκέφθηκε σήμερα το πρωί την Διεύθυνση Αστυνομίας Κορινθίας και την Υπηρεσία Φύλαξης Εγκαταστάσεων Κράτησης Αλλοδαπών (ΥΦΕΚΑ) Κορίνθου. 
Στην συνάντηση με την ηγεσία της Αστυνομίας στην Πελοπόννησο και την Κορινθία, τον Πρόεδρο των αξιωματικών της αστυνομίας και τον Πρόεδρο των αστυνομικών υπαλλήλων όσο και με την ηγεσία της Πυροσβεστικής Κορινθίας, συζητήθηκαν τα προβλήματα που αντιμετωπίζει η αστυνομική διεύθυνση, για την αύξηση της εγκληματικότητας στην Κορινθία και για την ανάγκη περαιτέρω ενίσχυσης των αστυνομικών και πυροσβεστικών δυνάμεων της περιοχής τόσο σε προσωπικό όσο και σε υλικοτεχνική υποδομή.
Τέλος, επισκέφτηκαν τον Σεβασμιότατο Μητροπολίτη Διονύσιο όπου και συζητήθηκε το σημαντικό κοινωνικό έργο που προσφέρει και επιτελεί η Μητρόπολη Κορίνθου. 

